turjo4nis/wikipedia-bn-dump-20250701 huggingface dataset:
প্রাগপুর

প্রাগপুর কুষ্টিয়া জেলার দৌলতপুর উপজেলার একটি সীমান্তবর্তী এলাকা এবং প্রাগপুর ইউনিয়নের সদর দপ্তর। এখানেই কুষ্টিয়া জেলার একমাত্র স্থলবন্দর প্রাগপুর স্থলবন্দর অবস্থিত। কুষ্টিয়া জেলার অর্থনীতি ও ব্যবসা-বাণিজ্যের জন্য এলাকাটি গুরুত্বপূর্ণ।

অবস্থান 
প্রাগপুর কুষ্টিয়া জেলার একটি সীমান্তবর্তী এলাকা। দৌলতপুর উপজেলা প্রাগপুর ইউনিয়নের একটি গ্রাম ও ইউনিয়নের সদর দপ্তর। কুষ্টিয়া-ঝিনাইদহ মহাসড়ক থেকে প্রাগপুরের দুরত্ব প্রায় ২০ কিলোমিটার।

 পূর্ব দিকে প্রাগপুর ইউনিয়নের ডাংমড়কা গ্রাম
 পশ্চিম দিকে পশ্চিমবঙ্গের কাশিমপুর থানার বারুইপাড়া ও শিকারপুর গ্রাম
 উত্তর দিকে প্রাগপুর ইউনিয়নের মাদারপুর গ্রাম
 দক্ষিণ দিকে প্রাগপুর ইউনিয়নের গোড়ারপারা গ্রাম

শিক্ষা ব্যবস্থা

কলেজ 
প্রাগপুরে ০১টি কলেজ রয়েছে।

 প্রাগপুর কলেজ (২০০২)

মাধ্যমিক বিদ্যালয় 
প্রাগপুরে ০২টি মাধ্যমিক বিদ্যালয় রয়েছে।

 প্রাগপুর মাধ্যমিক বিদ্যালয় (১৯৬৯)
 প্রাগপুর-ময়রামপুর আদর্শ মাধ্যমিক বালিকা বিদ্যালয় (২০০১)

প্রাথমিক বিদ্যালয় 
প্রাগপুরে ০২টি প্রাথমিক বিদ্যালয় রয়েছে এবং বেশ কিছু বেসরকারি প্রতিষ্ঠান রয়েছে।

 ০১ নং প্রাগপুর সরকারি মাধ্যমিক বিদ্যালয় (১৯০৫)।
 ০২ নং প্রাগপুর মক্তব সরকারি প্রাথমিক বিদ্যালয়। 
 শহীদ তিতুমীর একাডেমী।
 ফিউচার একডেমী।
 বেলী কিন্ডারগার্টেন।

মাদ্রাসা 
প্রাগপুরে ০৩টি মাদ্রাসা রয়েছে।

 প্রাগপুর হাফেজিয়া মাদ্রাসা
 বায়তুল উলুম বহুমুখী গোরস্থান মাদ্রাসা
 প্রাগপুর মজিরুন্নেছা মহিলা মাদ্রাসা (২০১৮)

ধর্মীয় প্রতিষ্ঠান

মসজিদ 
প্রাগপুরে ১০টি মসজিদ রয়েছে।

 প্রাগপুর বড় জামে মসজিদ 
 প্রাগপুর বাজার মসজিদ 
 প্রাগপুর হাই স্কুল জামে মসজিদ 
 প্রাগপুর মাঠপাড়া জামে মসজিদ 
 প্রাগপুর বাগান পড়া জামে মসজিদ 
 প্রাগপুর মহাজের পাড়া জামে মসজিদ 
 প্রাগপুর পশ্চিম পাড়া জামে মসজিদ 
 প্রাগপুর মক্তব স্কুল জামে মসজিদ 
 প্রাগপুর মহাজের পাড়া জামে মসজিদ
 প্রাগপুর পশ্চিম পাড়া জামে মসজিদ

দরবার 
প্রাগপুরে ০১টি প্রাচীন দরবার রয়েছে।

 প্রাগপুর খাজাবাবার দরবার

প্রাগপুরে সনাতন ধর্মের বসতি না থাকায় এখানে কোন সনাতন ধর্মের প্রতিষ্ঠান নেই।

অন্যান্য প্রতিষ্ঠান

সরকারি 

 প্রাগপুরে কুষ্টিয়া জেলার প্রথম স্থলবন্দর প্রাগপুর স্থলবন্দর রয়েছে।
 প্রাগপুর বিজিবি ক্যাম্প

বেসরকারি 

 প্রাগপুর সমাজ উন্নয়ন স্বেচ্ছাসেবী সংগঠন
 অগ্রণী ব্যাংক পিএলসি

যোগাযোগ ব্যবস্থা 
দৌলতপুর উপজেলা ও ভেড়ামারা উপজেলার সাথে সরাসরি সড়ক যোগাযোগ ব্যবস্থা রয়েছে। প্রাগপুর থেকে কুষ্টিয়া-ঝিনাইদহ মহাসড়কের দুরত্ব প্রায় ২০ কিলোমিটার।

দর্শনীয় স্থান 
প্রাগপুর মাথা ভাঙ্গা নদীর পাড়।

প্রাগপুর কবর স্থান।

আরও দেখুন 

 মাজিহাট
 মহিষকুন্ডি

তথ্যসূত্র 

দৌলতপুর উপজেলা, কুষ্টিয়া
প্রাগপুর
কুষ্টিয়া জেলার বাণিজ্যিক এলাকা
কুষ্টিয়া জেলার দর্শনীয় স্থান
কুষ্টিয়া জেলার গ্রাম
বাংলাদেশের গ্রাম
খুলনা বিভাগের গ্রাম
লুনা ই-৮ নং. ২০১

লুনা ই-৮ নং. ২০১, যেটি লুনা ওয়াইই-৮ নং. ২০১ নামেও পরিচিত এবং কখনও কখনও নাসা কর্তৃক লুনা ১৯৬৯এ হিসাবে চিহ্নিত করা হয়, হলো লুনা কর্মসূচির অংশ হিসাবে ১৯৬৯ সালে মহাশূণ্যে প্রেরণ করা একটি সোভিয়েত মহাকাশযান যা উৎক্ষেপণ ব্যর্থতায় হারিয়ে গিয়েছে। এটি ছিলো  ভর বিশিষ্ট লুনা ই-৮ মহাকাশযান, তিনটির মধ্যে প্রথম উৎক্ষেপণ করাটি। এটি ছিলো চন্দ্র পৃষ্ঠে মৃদু অবতরণ করার জন্য প্রেরিত মহাকাশযান, যেটি যেন এর পৃষ্ঠে লুনোখোড রোভার মোতায়েন করা যায়। এটি লুনোখোড নং. ২০১ রোভার বহন করছিলো।

বিবরণ 
লুনা ই-৮ নং. ২০১ মহাকাশযানটিকে একটি প্রোটন-কে বাহক রকেটের ওপর বসিয়ে বাইকোনুর কসমোড্রোমের সাইট ৮১/২৪ থেকে উৎক্ষেপণ করা হয়। মহাকাশযানটিকে ১৯৬৯ সালের ১৯ ফেব্রুয়ারি ০৬:৪৮:১৫ ইউটিসিতে উৎক্ষেপণ করা হয়।
এই অভিযান সম্পর্কে তথ্য প্রকাশের আগেই নাসা সঠিকভাবে সনাক্ত করতে সক্ষম হয় যে এটি চন্দ্র পৃষ্ঠে রোভার প্রেরণ করার একটি মহাকাশ অভিযান প্রচেষ্টা।

তথ্যসূত্র

বহিঃসংযোগ 
 Zarya - লুনা কর্মসূচির কালপঞ্জী 

লুনা কর্মসূচি
ওভেন

ওভেন হলো এমন একটি সরঞ্জাম যা গরম পরিবেশে কোনো উপাদানকে রাখতে ব্যবহৃত হয়। ওভেনে একটি ফাঁপা কক্ষ থাকে এবং একটি নিয়ন্ত্রিত উপায়ে কক্ষটি গরম করার একটি উপায় থাকে। প্রাচীনকাল থেকে এটি ব্যবহৃত হচ্ছে, বিভিন্ন ধরনের কাজ সম্পন্ন করার জন্য নিয়ন্ত্রিতভাবে গরম করার প্রয়োজনে ওভেন ব্যবহৃত হয়েছে ও হচ্ছে। যেহেতু বিভিন্ন উদ্দেশ্যে ব্যবহার করা হয়, সেজন্য বিভিন্ন ধরনের ওভেন আছে। এগুলো তাদের কাজের উপর নির্ভর করে এবং তারা কিভাবে তাপ উৎপন্ন করে তার উপর ভিত্তি করে আলাদা হয়।

ওভেন সাধারণত রান্নার জন্য ব্যবহৃত হয়, যেখানে একটি পছন্দসই তাপমাত্রায় খাবার গরম করতে ওভেন ব্যবহার করা হয়। ওভেন সিরামিক এবং মৃৎপাত্র তৈরিতেও ব্যবহৃত হয়; এই চুলাগুলোকে কখনও কখনও ভাটা হিসাবে উল্লেখ করা হয়। ধাতব চুল্লি, ধাতু তৈরিতে ব্যবহৃত হয়ে। আর কাঁচের চুল্লি, কাঁচ তৈরিতে ব্যবহৃত হয়।

বিভিন্ন পদ্ধতিতে বিভিন্ন ধরনের ওভেন তাপ উৎপন্ন করে। কাঠ, কয়লা বা প্রাকৃতিক গ্যাসের মতো জ্বালানির দহনের মাধ্যমে কিছু ওভেন গরম করে। আবার কিছু ওভেন বিদ্যুতের মাধ্যমে এ-ই কাজ করে। মাইক্রোওয়েভ ওভেন মাইক্রোওয়েভ বিকিরণের মাধ্যমে তাপ দেয়, যেখানে বৈদ্যুতিক ওভেন এবং প্রতিরোধী তাপ উৎপাদন ব্যবহার করে কোনো কিছু উত্তপ্ত করে। কিছু ওভেন জোরপূর্বক পরিচলন ব্যবহার করে, তাপ কক্ষের অভ্যন্তরে গ্যাসের চলাচল, গরম করার ক্ষমতা বৃদ্ধিকরণ, বা কিছু ক্ষেত্রে, উত্তপ্ত হওয়া উপাদানের বৈশিষ্ট্য পরিবর্তন করতে (যেমন ইস্পাত উৎপাদনের বেসেমার পদ্ধতিতে) ব্যবহৃত হয়।

আরো দেখুন 

 মৌচাকাকার চুলা
 ক্লোম ওভেন
 সংবহন মাইক্রোওয়েভ
 রান্নার চুলা
 মিশরীয় ডিম ওভেন
 ফ্রিজ
 গ্যাস মার্ক
 হর্নো
 রান্নাঘরের ক্যাবিনেটের কাট-আউট
 রান্নাঘরের চুলা
 রান্নার যন্ত্রপাতির তালিকা
 ওভেন হাতমোজা
 প্রতিফলক চুলা
 রুশ চুলা
 স্ব-পরিষ্কারক চুলা
 সৌরচুল্লি
 তন্দুর
 ত্রিভেকসন চুলা

তথ্যসূত্র 

রান্নার সরঞ্জাম
ফায়ারপ্লেস
মতবাদ

মতবাদ () হলো জ্ঞানের প্রদত্ত শাখায় বা বিশ্বাস ব্যবস্থায় শিক্ষার সত্তা হিসাবে বিশ্বাসের আইনসংগ্রহ বা অনুশাসন বা নির্দেশাবলীর অংশ, নীতি বা অবস্থান শেখানো। ব্যুৎপত্তিগত গ্রিক সদৃশ উদাহরণ হলো "ধর্মে প্রশ্নোত্তরে শিক্ষাদান বা প্রশ্নোত্তরমালা বা প্রশ্নোত্তরের মাধ্যমে শিক্ষাদান"।

প্রায়শই মতবাদ শব্দটি বিশেষভাবে গির্জার দ্বারা প্রচারিত ধর্মীয় নীতির অংশের পরামর্শ দেয়। মতবাদটি অতীতের সিদ্ধান্তের ইতিহাসের মাধ্যমে প্রতিষ্ঠিত সাধারণ-আইন ঐতিহ্যের মধ্যে আইনের নীতিকেও উল্লেখ করতে পারে।

তথ্যসূত্র

বহিঃসংযোগ 
 
 

 
বিশ্বাস
অন্ধবিশ্বাস
মাক্সিমিলিয়ান বাইয়ার

মাক্সিমিলিয়ান বাইয়ার (; জন্ম: ১৭ অক্টোবর ২০০২) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব বরুসিয়া ডর্টমুন্ডের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।

২০১৯ সালে, বাইয়ার জার্মানি অনূর্ধ্ব-১৭ দলের হয়ে জার্মানির বয়সভিত্তিক পর্যায়ে অভিষেক করেছিলেন।

প্রারম্ভিক জীবন
মাক্সিমিলিয়ান বাইয়ার ২০০২ সালের ১৭ই অক্টোবর তারিখে জার্মানির ব্রাডেনবুর্গ আন ডার হাভেলে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
বাইয়ার জার্মানি অনূর্ধ্ব-১৭, জার্মানি অনূর্ধ্ব-২০ এবং জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। জার্মানির বয়সভিত্তিক দলের হয়ে তিনি প্রায় ৩ বছরে ১৯ ম্যাচে অংশগ্রহণ করে ৩টি গোল করেছেন।

তথ্যসূত্র

বহিঃসংযোগ

 

২০০২-এ জন্ম
জীবিত ব্যক্তি
জার্মান ফুটবলার
ফুটবল ফরোয়ার্ড
টিএসজি ১৮৯৯ হফেনহাইমের খেলোয়াড়
বুন্দেসলিগার খেলোয়াড়
জার্মানির আন্তর্জাতিক যুব ফুটবলার
জার্মানির অনূর্ধ্ব-১৭ আন্তর্জাতিক ফুটবলার
জার্মানির অনূর্ধ্ব-২০ আন্তর্জাতিক ফুটবলার
জার্মানির অনূর্ধ্ব-২১ আন্তর্জাতিক ফুটবলার
উয়েফা ইউরো ২০২৪-এর খেলোয়াড়
পুরুষ ফুটবল ফরোয়ার্ড
টিএসজি ১৮৯৯ হফেনহাইম ২-এর খেলোয়াড়
হানোফার ৯৬-এর খেলোয়াড়
বরুসিয়া ডর্টমুন্ডের খেলোয়াড়
২. বুন্দেসলিগার খেলোয়াড়
রেগিওনাললিগার খেলোয়াড়
জার্মানির আন্তর্জাতিক ফুটবলার
দেনিজ উন্দাভ

দেনিজ উন্দাভ (; জন্ম: ১৯ জুলাই ১৯৯৬) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব স্টুটগার্ট এবং জার্মানি জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে দ্বিতীয় আক্রমণভাগের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।

উন্দাভ ২০২৪ সালে জার্মানির হয়ে আন্তর্জাতিক পর্যায়ে অভিষেক করেছেন; জার্মানির জার্সি গায়ে তিনি এপর্যন্ত ১ ম্যাচে অংশগ্রহণ করেছেন।

প্রারম্ভিক জীবন
দেনিজ উন্দাভ ১৯৯৬ সালের ১৯শে জুলাই তারিখে জার্মানির ভারেলে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
২০২৪ সালের ২৩শে মার্চ তারিখে, ২৭ বছর, ৮ মাস ও ৪ দিন বয়সে, ডান পায়ে ফুটবল খেলায় পারদর্শী উন্দাভ ফ্রান্সের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে জার্মানির হয়ে অভিষেক করেছেন। উক্ত ম্যাচের ৮০তম মিনিটে আক্রমণভাগের খেলোয়াড় কাই হাভের্ৎসের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২৬ নম্বর জার্সি পরিধান করে কেন্দ্রীয় আক্রমণভাগের খেলোয়াড় হিসেবে খেলেছিলেন। ম্যাচটি জার্মানি ২–০ গোলের ব্যবধানে জয়লাভ করেছিল। জার্মানির হয়ে অভিষেকের বছরে উন্দাভ সর্বমোট ১ ম্যাচে অংশগ্রহণ করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ

 

১৯৯৬-এ জন্ম
জীবিত ব্যক্তি
ভারেলের ব্যক্তি
জার্মান ফুটবলার
ফুটবল ফরোয়ার্ড
ভিএফবি স্টুটগার্টের খেলোয়াড়
বুন্দেসলিগার খেলোয়াড়
জার্মানির আন্তর্জাতিক ফুটবলার
উয়েফা ইউরো ২০২৪-এর খেলোয়াড়
প্রিমিয়ার লিগের খেলোয়াড়
বেলজীয় প্রো লিগের খেলোয়াড়
পুরুষ ফুটবল ফরোয়ার্ড
রয়্যাল ইউনিয়ন সেঁ-জিলের খেলোয়াড়
ব্রাইটন অ্যান্ড হোভ আলবিয়ন ফুটবল ক্লাবের খেলোয়াড়
৩. লিগার খেলোয়াড়
রেগিওনাললিগার খেলোয়াড়
ইংল্যান্ডে জার্মান প্রবাসী ক্রীড়াবিদ
কুর্দি বংশোদ্ভূত জার্মান ব্যক্তি
জার্মান ইয়াজিদি
জার্মান প্রবাসী ফুটবলার
ইয়ানিস ব্লাসভিখ

ইয়ানিস ইয়োনাথান ব্লাসভিখ (; জন্ম: ২ মে ১৯৯১; ইয়ানিস ব্লাসভিখ নামে সুপরিচিত) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব আরবি লাইপৎসিশের হয়ে গোলরক্ষক হিসেবে খেলেন।

১৯৯৭–৯৮ মৌসুমে, মাত্র ৬ বছর বয়সে, জার্মান ফুটবল ক্লাব মেহরহুগের যুব পর্যায়ের হয়ে খেলার মাধ্যমে ব্লাসভিখ ফুটবল জগতে প্রবেশ করেছেন এবং পরবর্তীকালে বরুসিয়া মনশেনগ্লাডবাখের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০০৯–১০ মৌসুমে, জার্মান ক্লাব বরুসিয়া মনশেনগ্লাডবাখ ২-এর হয়ে এবং পরবর্তীকালে বরুসিয়া মনশেনগ্লাডবাখের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; বরুসিয়া মনশেনগ্লাডবাখের হয়ে তিন মৌসুম খেলার পর ২০১৮–১৯ মৌসুমে তিনি ওলন্দাজ ক্লাব হেরাক্লেস আলমেলোতে যোগদান করেছেন। ২০২২–২৩ মৌসুমে, তিনি হেরাক্লেস আলমেলো হতে জার্মান ক্লাব বরুসিয়া মনশেনগ্লাডবাখে যোগদান করেছেন।

প্রারম্ভিক জীবন 
ইয়ানিস ইয়োনাথান ব্লাসভিখ ১৯৯১ সালের ২রা মে তারিখে জার্মানির ভিলিশে জন্মগ্রহণ করেছেন এবং সেখানেই তার শৈশব অতিবাহিত করেছেন।

তথ্যসূত্র

বহিঃসংযোগ 

 

১৯৯১-এ জন্ম
জীবিত ব্যক্তি
ভিলিশের ব্যক্তি
জার্মান ফুটবলার
ফুটবল গোলরক্ষক
আরবি লাইপৎসিশের খেলোয়াড়
বুন্দেসলিগার খেলোয়াড়
জার্মানির আন্তর্জাতিক যুব ফুটবলার
জার্মানির অনূর্ধ্ব-১৭ আন্তর্জাতিক ফুটবলার
জার্মানির অনূর্ধ্ব-১৯ আন্তর্জাতিক ফুটবলার
জার্মানির অনূর্ধ্ব-২০ আন্তর্জাতিক ফুটবলার
জার্মানির অনূর্ধ্ব-২১ আন্তর্জাতিক ফুটবলার
পুরুষ ফুটবল গোলরক্ষক
বরুসিয়া মনশেনগ্লাডবাখ ২-এর খেলোয়াড়
বরুসিয়া মনশেনগ্লাডবাখের খেলোয়াড়
ফুটবল ক্লাব হান্সা রস্টকের খেলোয়াড়
রেগিওনাললিগার খেলোয়াড়
৩. লিগার খেলোয়াড়
এরেডিভিজির খেলোয়াড়
অস্ট্রীয় ফুটবল বুন্দেসলিগার খেলোয়াড়
জার্মান প্রবাসী ফুটবলার
নিকায় বৌদ্ধধর্ম

নিকায় বৌদ্ধধর্ম হলো বৌদ্ধবিদ্যার জাপানি অধ্যাপক মসতোশি নগতোমি কর্তৃক হীনযানের জন্য ব্যবহৃত অ-অবমাননাকর বিকল্প শব্দ, এবং শব্দটির অর্থ আদি বৌদ্ধ সম্প্রদায়। এই সম্প্রদায়গুলির উদাহরণ হলো প্রাক-সাম্প্রদায়িক বৌদ্ধধর্ম ও আদি বৌদ্ধ সম্প্রদায়। শব্দটি ব্যবহারের সময় কিছু পণ্ডিত প্রাক-সাম্প্রদায়িক বৌদ্ধধর্মকে বাদ দেন। থেরবাদ শব্দটি পালি ত্রিপিটকে সংরক্ষিত এই প্রাথমিক শিক্ষার উপর ভিত্তি করে বৌদ্ধ অনুশীলনকে বোঝায়।

তথ্যসূত্র

উৎস 
 
 
 
 
 
 
 
 

বৌদ্ধ দার্শনিক গোষ্ঠী
ইয়ান-নিকলাস বেস্টে

ইয়ান-নিকলাস বেস্টে (; জন্ম: ৪ জানুয়ারি ১৯৯৯) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব হাইডেনহাইমের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় হিসেবে খেলেন।

২০১৪ সালে, বেস্টে জার্মানি অনূর্ধ্ব-১৬ দলের হয়ে জার্মানির বয়সভিত্তিক পর্যায়ে অভিষেক করেছিলেন।

প্রারম্ভিক জীবন 
ইয়ান-নিকলাস বেস্টে ১৯৯৯ সালের ৪ঠা জানুয়ারি তারিখে জার্মানির হামে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল 
বেস্টে জার্মানি অনূর্ধ্ব-১৬, জার্মানি অনূর্ধ্ব-১৭, জার্মানি অনূর্ধ্ব-১৯ এবং জার্মানি অনূর্ধ্ব-২০ দলের হয়ে খেলার মাধ্যমে জার্মানির প্রতিনিধিত্ব করেছেন। জার্মানির বয়সভিত্তিক দলের হয়ে তিনি প্রায় ৪ বছরে ৩০ ম্যাচে অংশগ্রহণ করে ৬টি গোল করেছেন।

তথ্যসূত্র

বহিঃসংযোগ 

 

১৯৯৯-এ জন্ম
জীবিত ব্যক্তি
হামের ব্যক্তি
জার্মান ফুটবলার
ফুটবল ফরোয়ার্ড
১. ফুটবল ক্লাব হাইডেনহাইমের খেলোয়াড়
বুন্দেসলিগার খেলোয়াড়
জার্মানির আন্তর্জাতিক যুব ফুটবলার
জার্মানির অনূর্ধ্ব-১৭ আন্তর্জাতিক ফুটবলার
জার্মানির অনূর্ধ্ব-১৯ আন্তর্জাতিক ফুটবলার
জার্মানির অনূর্ধ্ব-২০ আন্তর্জাতিক ফুটবলার
প্রিমেইরা লিগার খেলোয়াড়
ফুটবল ফুলব্যাক
২. বুন্দেসলিগার খেলোয়াড়
রেগিওনাললিগার খেলোয়াড়
এরেডিভিজির খেলোয়াড়
বরুসিয়া ডর্টমুন্ডের খেলোয়াড়
ভেয়ার্ডার ব্রেমেনের খেলোয়াড়
ভেয়ার্ডার ব্রেমেন ২-এর খেলোয়াড়
স্পোর্ট লিসবোয়া বেনফিকার খেলোয়াড়
স্পোর্টস ক্লাব ফ্রাইবুর্গের খেলোয়াড়
জার্মান প্রবাসী ফুটবলার
মারিউস ভলফ

মারিউস ভলফ (; জন্ম: ২৭ মে ১৯৯৫) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব বরুসিয়া ডর্টমুন্ড এবং জার্মানি জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় হিসেবে খেলেন।

২০১৫ সালে, ভলফ জার্মানি অনূর্ধ্ব-২০ দলের হয়ে জার্মানির বয়সভিত্তিক পর্যায়ে অভিষেক করেছিলেন। প্রায় এক বছর যাবত জার্মানির বয়সভিত্তিক দলের হয়ে খেলার পর, তিনি ২০২৩ সালে জার্মানির হয়ে আন্তর্জাতিক পর্যায়ে অভিষেক করেছেন; জার্মানির জার্সি গায়ে তিনি এপর্যন্ত ৫ ম্যাচে অংশগ্রহণ করেছেন।

প্রারম্ভিক জীবন
মারিউস ভলফ ১৯৯৫ সালের ২৭শে মে তারিখে জার্মানির ক্রনাখে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
ভলফ জার্মানি অনূর্ধ্ব-২০ দলের হয়ে খেলার মাধ্যমে জার্মানির প্রতিনিধিত্ব করেছেন। জার্মানির বয়সভিত্তিক দলের হয়ে তিনি প্রায় ১ বছরে ১ ম্যাচে অংশগ্রহণ করেছেন।

২০২৩ সালের ২৫শে মার্চ তারিখে, ২৭ বছর, ৯ মাস ও ২৬ দিন বয়সে, ডান পায়ে ফুটবল খেলায় পারদর্শী ভলফ পেরুর বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে জার্মানির হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১৭ নম্বর জার্সি পরিধান করে ডান পার্শ্বীয় রক্ষণভাগের খেলোয়াড় হিসেবে খেলেছিলেন। ম্যাচটি জার্মানি ২–০ গোলের ব্যবধানে জয়লাভ করেছিল। জার্মানির হয়ে অভিষেকের বছরে ভলফ সর্বমোট ৫ ম্যাচে অংশগ্রহণ করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ

 

১৯৯৫-এ জন্ম
জীবিত ব্যক্তি
জার্মান ফুটবলার
ফুটবল রক্ষণভাগের খেলোয়াড়
বরুসিয়া ডর্টমুন্ডের খেলোয়াড়
বুন্দেসলিগার খেলোয়াড়
জার্মানির আন্তর্জাতিক যুব ফুটবলার
জার্মানির অনূর্ধ্ব-২০ আন্তর্জাতিক ফুটবলার
জার্মানির আন্তর্জাতিক ফুটবলার
আইন্ট্রাখট ফ্রাঙ্কফুর্টের খেলোয়াড়
ফুটবল ফুলব্যাক
পুরুষ ফুটবল মধ্যমাঠের খেলোয়াড়
২. বুন্দেসলিগার খেলোয়াড়
রেগিওনাললিগার খেলোয়াড়
টিএসভি ১৮৬০ মিউনিখের খেলোয়াড়
হানোফার ৯৬-এর খেলোয়াড়
হানোফার ৯৬ ২-এর খেলোয়াড়
হের্টা বিএসসির খেলোয়াড়
১. ফুটবল ক্লাব কলনের খেলোয়াড়
ফুটবল ক্লাব আউগসবুর্গের খেলোয়াড়
মারভিন ডুকশ

মারভিন ডুকশ (; জন্ম: ৭ মার্চ ১৯৯৪) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব ভেয়ার্ডার ব্রেমেন এবং জার্মানি জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে দ্বিতীয় আক্রমণভাগের খেলোয়াড় হিসেবে খেলেন।

২০০৯ সালে, ডুকশ জার্মানি অনূর্ধ্ব-১৫ দলের হয়ে জার্মানির বয়সভিত্তিক পর্যায়ে অভিষেক করেছিলেন। প্রায় তিন বছর যাবত জার্মানির বয়সভিত্তিক দলের হয়ে খেলার পর, তিনি ২০২৩ সালে জার্মানির হয়ে আন্তর্জাতিক পর্যায়ে অভিষেক করেছেন; জার্মানির জার্সি গায়ে তিনি এপর্যন্ত ২ ম্যাচে অংশগ্রহণ করেছেন।

প্রারম্ভিক জীবন
মারভিন ডুকশ ১৯৯৪ সালের ৭ই মার্চ তারিখে জার্মানির ডর্টমুন্ডে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
ডুকশ জার্মানি অনূর্ধ্ব-১৫, জার্মানি অনূর্ধ্ব-১৬, জার্মানি অনূর্ধ্ব-১৭ এবং জার্মানি অনূর্ধ্ব-১৮ দলের হয়ে খেলার মাধ্যমে জার্মানির প্রতিনিধিত্ব করেছেন। জার্মানির বয়সভিত্তিক দলের হয়ে তিনি প্রায় ৩ বছরে ২৩ ম্যাচে অংশগ্রহণ করে ১০টি গোল করেছেন।

২০২৩ সালের ১৮ই নভেম্বর তারিখে, ২৯ বছর, ৮ মাস ও ১১ দিন বয়সে, ডান পায়ে ফুটবল খেলায় পারদর্শী ডুকশ তুরস্কের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে জার্মানির হয়ে অভিষেক করেছেন। উক্ত ম্যাচের ৮২তম মিনিটে মধ্যমাঠের খেলোয়াড় জুলিয়ান ব্র্যান্ডের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২০ নম্বর জার্সি পরিধান করে কেন্দ্রীয় আক্রমণভাগের খেলোয়াড় হিসেবে খেলেছিলেন। ম্যাচটি তুরস্ক ৩–২ গোলের ব্যবধানে জয়লাভ করেছিল। জার্মানির হয়ে অভিষেকের বছরে ডুকশ সর্বমোট ২ ম্যাচে অংশগ্রহণ করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ

  
 
 
 
 
 
 
 
 
 
 

১৯৯৪-এ জন্ম
জীবিত ব্যক্তি
ডর্টমুন্ডের ব্যক্তি
জার্মান ফুটবলার
ফুটবল ফরোয়ার্ড
ভেয়ার্ডার ব্রেমেনের খেলোয়াড়
বুন্দেসলিগার খেলোয়াড়
জার্মানির আন্তর্জাতিক যুব ফুটবলার
জার্মানির অনূর্ধ্ব-১৭ আন্তর্জাতিক ফুটবলার
জার্মানির আন্তর্জাতিক ফুটবলার
ফুটবল ক্লাব জাংকট পাওলির খেলোয়াড়
পুরুষ ফুটবল ফরোয়ার্ড
বরুসিয়া ডর্টমুন্ড ২-এর খেলোয়াড়
বরুসিয়া ডর্টমুন্ডের খেলোয়াড়
হলস্টাইন কিলের খেলোয়াড়
ফর্টুনা ডুসেলডর্ফের খেলোয়াড়
হানোফার ৯৬-এর খেলোয়াড়
২. বুন্দেসলিগার খেলোয়াড়
৩. লিগার খেলোয়াড়
রেগিওনাললিগার খেলোয়াড়
কেরেক-ই আক কামিশ

কেরেক-ই আক কামিশ (, কেরেক-ই আক কামিশ নামেও রোমানাইজ করা হয়েছে ; কেরেক নামেও পরিচিত) কারাভোলান গ্রামীণ জেলা, লাভহ জেলা, গালিকাশ কাউন্টি, গোলেস্তান প্রদেশ, ইরানের একটি গ্রাম। ২০০৬ সালের আদমশুমারিতে, ৬৬টি পরিবারে এর জনসংখ্যা ছিল ৩৩৬ জন।

তথ্যসূত্র 

উইকিউপাত্তে স্থানাঙ্ক আছে
গালিকাশ কাউন্টির জনবহুল স্থান
কেভিন শাডে

কেভিন শাডে (; জন্ম: ২৭ নভেম্বর ২০০১) হলেন একজন জার্মান পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব ব্রেন্টফোর্ড এবং জার্মানি জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।

২০১৯ সালে, শাডে জার্মানি অনূর্ধ্ব-১৮ দলের হয়ে জার্মানির বয়সভিত্তিক পর্যায়ে অভিষেক করেছিলেন। প্রায় চার বছর যাবত জার্মানির বয়সভিত্তিক দলের হয়ে খেলার পর, তিনি ২০২৩ সালে জার্মানির হয়ে আন্তর্জাতিক পর্যায়ে অভিষেক করেছেন; জার্মানির জার্সি গায়ে তিনি এপর্যন্ত ৩ ম্যাচে অংশগ্রহণ করেছেন।

প্রারম্ভিক জীবন
কেভিন শাডে ২০০১ সালের ২৭শে নভেম্বর তারিখে জার্মানির পটসডামে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
শাডে জার্মানি অনূর্ধ্ব-১৮, জার্মানি অনূর্ধ্ব-১৯, জার্মানি অনূর্ধ্ব-২০ এবং জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। জার্মানির বয়সভিত্তিক দলের হয়ে তিনি প্রায় ৪ বছরে ২২ ম্যাচে অংশগ্রহণ করে ৮টি গোল করেছেন।

২০২৩ সালের ২৫শে মার্চ তারিখে, ২১ বছর, ৩ মাস ও ২৬ দিন বয়সে, ডান পায়ে ফুটবল খেলায় পারদর্শী শাডে পেরুর বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে জার্মানির হয়ে অভিষেক করেছেন। উক্ত ম্যাচের ৭৫তম মিনিটে মধ্যমাঠের খেলোয়াড় কাই হাভের্ৎসের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২১ নম্বর জার্সি পরিধান করে ডান পার্শ্বীয় আক্রমণভাগের খেলোয়াড় হিসেবে খেলেছিলেন। ম্যাচটি জার্মানি ২–০ গোলের ব্যবধানে জয়লাভ করেছিল। জার্মানির হয়ে অভিষেকের বছরে শাডে সর্বমোট ৩ ম্যাচে অংশগ্রহণ করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ

 

২০০১-এ জন্ম
জীবিত ব্যক্তি
পটসডামের ব্যক্তি
জার্মান ফুটবলার
ফুটবল ফরোয়ার্ড
ব্রেন্টফোর্ড ফুটবল ক্লাবের খেলোয়াড়
প্রিমিয়ার লিগের খেলোয়াড়
জার্মানির আন্তর্জাতিক যুব ফুটবলার
জার্মানির অনূর্ধ্ব-১৭ আন্তর্জাতিক ফুটবলার
জার্মানির অনূর্ধ্ব-১৯ আন্তর্জাতিক ফুটবলার
জার্মানির অনূর্ধ্ব-২০ আন্তর্জাতিক ফুটবলার
জার্মানির অনূর্ধ্ব-২১ আন্তর্জাতিক ফুটবলার
জার্মানির আন্তর্জাতিক ফুটবলার
পুরুষ ফুটবল ফরোয়ার্ড
বুন্দেসলিগার খেলোয়াড়
৩. লিগার খেলোয়াড়
রেগিওনাললিগার খেলোয়াড়
স্পোর্টস ক্লাব ফ্রাইবুর্গের খেলোয়াড়
ইংল্যান্ডে জার্মান প্রবাসী ক্রীড়াবিদ
জার্মান প্রবাসী ফুটবলার
স্পোর্টস ক্লাব অস্ট্রিয়া ক্লাগেনফুর্ট (২০০৭)

স্পোর্টস ক্লাব অস্ট্রিয়া ক্লাগেনফুর্ট (; সাধারণত এসকে অস্ট্রিয়া ক্লাগেনফুর্ট এবং সংক্ষেপে অস্ট্রিয়া ক্লাগেনফুর্ট নামে পরিচিত) হচ্ছে ক্লাগেনফুর্ট ভিত্তিক একটি অস্ট্রীয় পেশাদার ফুটবল ক্লাব। এই ক্লাবটি বর্তমানে অস্ট্রিয়ার শীর্ষ স্তরের ফুটবল লিগ অস্ট্রীয় ফুটবল বুন্দেসলিগায় প্রতিযোগিতা করে। এই ক্লাবটি ১৯২০ সালে প্রতিষ্ঠিত হয়েছে। ৩২,০০০ ধারণক্ষমতাবিশিষ্ট ভর্টহের্সে স্টেডিয়ামে ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন অস্ট্রীয় সাবেক ফুটবল খেলোয়াড় পিটার পাকুল্ট এবং সভাপতির দায়িত্ব পালন করছেন হার্বার্ট মাটশেক। বর্তমানে অস্ট্রীয় রক্ষণভাগের খেলোয়াড় টরস্টেন মাহরার এই ক্লাবের অধিনায়কের দায়িত্ব পালন করছেন। 

ঘরোয়া ফুটবলে, অস্ট্রিয়া ক্লাগেনফুর্ট এপর্যন্ত ১টি শিরোপা জয়লাভ করেছে; যা হচ্ছে অস্ট্রিয়ান রেগিওনাললিগা সেন্ট্রাল শিরোপা রয়েছে। জান্ড্রো জাকানি, ফ্লোরিয়ান ইয়ারিৎস, কসমস গেজোস, মার্কুস পিঙ্ক এবং পাত্রিক এলেরের মতো খেলোয়াড়গণ অস্ট্রিয়া ক্লাগেনফুর্টের জার্সি গায়ে খেলেছেন।

তথ্যসূত্র

বহিঃসংযোগ

  

স্পোর্টস ক্লাব অস্ট্রিয়া ক্লাগেনফুর্ট
১৯২০-এ প্রতিষ্ঠিত ফুটবল ক্লাব
১৯২০-এ অস্ট্রিয়ায় প্রতিষ্ঠিত
অস্ট্রিয়ার ফুটবল ক্লাব
অস্ট্রীয় ফুটবল বুন্দেসলিগার ক্লাব
রোজলিনের যুদ্ধ

১৩০৩ সালের ২৪শে ফেব্রুয়ারি রোজলিনের যুদ্ধ ছিল স্কটিশ স্বাধীনতার প্রথম যুদ্ধ। যে যুদ্ধে স্কটিশরা বিজয় অর্জন করে। এটি রোজলিন গ্রামের কাছে সংঘটিত হয়েছিল, যেখানে স্কটিশ জন কমিন এবং স্যার সাইমন ফ্রেজারের নেতৃত্বে একটি বাহিনী লর্ড জন সেগ্রেভের অধীনে একটি ইংরেজ পুনরুদ্ধার দলকে আক্রমণ করে এবং পরাজিত করে।

পটভূমি 
একটি অ্যাংলো-স্কটিশ যুদ্ধবিরতির মেয়াদ ৩০ই নভেম্বর ১৩০২ সালে শেষ হয় এবং ইংরেজরা স্কটল্যান্ডে রাজার লেফটেন্যান্ট হিসেবে জন সেগ্রেভকে নিয়ে নতুন করে স্কটল্যান্ড আক্রমণের জন্য প্রস্তুত হয়। রাজা প্রথম এডওয়ার্ড সেগ্রেভকে কিরকিনটিলোচ পর্যন্ত একটি বৃহৎআকারের পুনরুদ্ধার করার নির্দেশ দিয়েছিলেন, রাজা নিজের একটি বৃহত্তর অভিযানের আগে। এই বাহিনী ওয়ার্ক অন টুইডে একত্রিত হয় এবং উত্তরে চলে যায়।

যুদ্ধ 
ইংরেজরা স্কটদের দ্বারা হয়রানির শিকার হয়ে তিনটি বিভাগে অগ্রসর হয়। রাতে, তারা কয়েক মাইল দূরত্বে তিনটি বিভাগে ক্যাম্প করেছিল। দুই কমান্ডার, জন কমিন এবং সাইমন ফ্রেজার, একটি নাইট মার্চে একটি স্কটস বাহিনীকে নেতৃত্ব দিয়ে ইংরেজদের উপর ঝাপিয়ে পড়ে, সেগ্রেভ এবং আরও কয়েকজনকে বন্দী করে। রবার্ট নেভিল যুদ্ধে তার বিভাগকে নেতৃত্ব দেন। স্কটরা শেষ পর্যন্ত সেগ্রেভকে মুক্ত করে, কিন্তু ইংরেজ পেমাস্টার ম্যানটনকে হত্যা করা হয়।

পরের কিংবদন্তি 
স্কটিশ ইতিহাসবিদ জন অফ ফোর্ডুন যুদ্ধের একটি বর্ণনা লিখেছেন:

যুদ্ধটি ১৫ শতকের মাঝামাঝি ওয়াল্টার বাওয়ারের লেখা একটি কাল্পনিক বিবরণের বিষয় ছিল। ফোর্ডুনের মতো, বোয়ার আক্রমণকারী সেনাবাহিনীর পরিবর্তে একটি বৃহৎ মাপের অভিযানের বিরুদ্ধে সত্যিই কী জয় ছিল তার আকার এবং গুরুত্বকে গুরুত্বের সাথে অতিরঞ্জিত করেছেন।  রোজলিনের বিকৃত ছাপ আজও জনসাধারণের কল্পনায় রয়ে গেছে।

২০ শতকের শেষে রোজলিন হেরিটেজ সোসাইটি দ্বারা নির্মিত একটি স্মৃতিস্তম্ভ কেয়ার্ন যুদ্ধের স্থানটিকে চিহ্নিত করে। ২১ শতকের শুরুতে, যুদ্ধক্ষেত্রটি ২০০৯ সালের স্কটিশ ঐতিহাসিক পরিবেশ নীতির অধীনে ঐতিহাসিক স্কটল্যান্ড দ্বারা উদ্ভাবিত  এবং সুরক্ষিত করার জন্য গবেষণার অধীনে ছিল।

তথ্যসূত্র

আরও পড়া 

 ঐতিহাসিক যুদ্ধক্ষেত্রের ইনভেন্টরিতে ঐতিহাসিক স্কটল্যান্ডের প্রবেশ 
 রোজলিন 1303: স্কটল্যান্ডের ভুলে যাওয়া যুদ্ধ, স্কটসম্যান নিবন্ধ, 24 ফেব্রুয়ারি 2017
 স্কটিশ ব্যাটলফিল্ডস, (টেম্পাস/হিস্ট্রি প্রেস), 2006
 এডিএম ব্যারেল, মধ্যযুগীয় স্কটল্যান্ড, (কেমব্রিজ বিশ্ববিদ্যালয় প্রেস)
 
 মাইকেল ব্রাউন, স্কটল্যান্ডের যুদ্ধ, 1214-1371 (এডিনবরা, 2004)
 ডেভিড স্যান্টিউস্ট, দ্য হ্যামার অফ দ্য স্কটস: এডওয়ার্ড I এবং স্কটিশ ওয়ার্স অফ ইন্ডিপেন্ডেন্স (বার্নসলে, 2015)

বহিঃসংযোগ 

  
 Scotsman article describing battle https://www.scotsman.com/news-2-15012/roslin-1303-scotland-s-forgotten-battle-1-4375767

১৩০৩-এর সশস্ত্র সংঘাত
ইংল্যান্ড এবং স্কটল্যান্ডের মধ্যে যুদ্ধ
স্কটিশ স্বাধীনতার যুদ্ধের যুদ্ধ